Page:Welsh Medieval Law.djvu/140

 adaỽ ar y llofrud ae tat ae vam ae vꝛodyr ae chwı- oꝛyd yn wahanredaỽl y ỽꝛth ygenedyl. Tꝛayan yllofrud elchỽyl arennír yn teır ran. Y trayan ar y llofrud ehunan. ar dỽy ran ar y tat ar vam ar bꝛodyr ar chwıoꝛyd. ac oꝛ gỽyr hynny y tal pop vn gymeínt ae gılyd. ac uelly ygỽꝛaged. ac ny thal vn wreıc mỽy no hanher ran gỽꝛ. ar trayan hỽnnỽ atelır y tat a mam y lladedıc ae gyt etíuedyon megys y sarhaet. Y dỽy ran adodet ar y genedyl: arennır yn teır ran. ac o hynny ydỽy ran atal kenedyl ytat. ar tryded atal kenedyl y vam. Y kyfryỽ achoed kenedyl atalhont alanas ygyt ar llofrud: yr vn ryỽ a- choed ae kymerant oparth y lladedıc oꝛ goꝛhen- gaỽ hyt ygoꝛchaỽ. al hyn yd enwır naỽ rad kenedyl adylyant talu galanas ae chymryt. ac eu haelodeu. kyntaf oꝛ naỽ rad yỽ tat a mam y llofrud neu y lladedıc. Eıl yỽ bꝛaỽt awhaer. Tꝛy- dyd yỽ hentat. Petweryd yỽ Goꝛhentat. Pym- het yỽ kefynderỽ. Whechet yỽ kyferderỽ. Seıth- uet yỽ keıfyn. ỽythuet yỽ goꝛcheıfẏn. Naỽuet yỽ goꝛchaỽ. aelodeu y gradeu ynt: neı ac ewy- thyr yllofrud neu y lladedıc. Neı yỽ: mab bꝛa- ỽt neu vab whaer. neu gefynderỽ. ˝neu gyfer- derỽ.˝ neu gyfnítherỽ. Ewythyr yỽ. bꝛaỽt tat